London hat közlekedési zónára oszlik, az árak zónánként változnak. A fontosabb műemlékek az első zónában találhatóak. Az autóbusszal való közlekedés, sajnos, lassú a csúcsforgalom miatt. A leggyorsabb közlekedési eszköz a metró. 2016-tól fogva már éjjel, illetve hétvégén is metrózhat, méghozzá a főbb útvonalakon (Victoria, Jubilee, Central, Northern, Piccadilly). Ha távolabb eső területen foglalt szállást, az éjszakai buszokkal visszajuthat a szálláshelyére, noha ez időigényes lehet. A városi tömegközlekedéshez szüksége lesz menetjegyre, méghozzá vagy papír Travelcard-ra, vagy pedig műanyag Oyster cardra, amely többszörösen utántölthető. A jegyek érintés nélküli bankkártyával is megvásárolhatóak. Az Oyster carddal kedvezményesen utazhat. Az első zónában 4,90£ a metrójegy, míg Oyster carddal mindössze 2,40£. A taxizás Londonban rendkívül drága, ugyanakkor kényelmes módja a közlekedésnek, hiszen bármelyik sarkon leinthet egy kocsit. Hasonlóan magasak az árak a londoni autókölcsönzőkben. Ha szeretne megpróbálkozni a vezetéssel az „anyósülésen” ülve, akkor megéri a repülőtéren autót kölcsönöznie. A foglalást elintézheti a Pelikán oldalán.